علاش المغربي ملي كيطلع لأوروبا كيقدر يدير الحاجة اللي مايقدرش يديرها فالمغرب؟، هاد السؤال كينطبق على حالة المغربي أحمد بو طالب، عمدة مدينة روتردام الهولندية، اللي خدا جائزة أحسن عمدة في العالم لسنة 2021، هو والفرنسي فيليب ريو عمدة مدينة ڭرينيي الفرنسية. هاد الجائزة كتعطيها مؤسسة “City Mayors Foundation” اللي كاينة فلندن، وعطات هاد العام الجائزة لبو طالب، بعدما تفوق على 30 عمدة من مختلف دول العالم، من بينهم ديال واشنطن وديال دلهي والعديد من عمداء المدن الكبرى فالعالم. المؤسسة وضحات أن العمدة بو طالب كيتعامل مع كل المواطنين على أنهم من روتردام دون تمييز وماكيتسوقش لأصلهم ومنين جاو أو شي حاجة أخرى. 
تعلمو يا دياولنا من خوكوم.. المغربي بوطالب عمدة روتردام خدا جائزة أحسن عمدة فـ العالم 